གླུ་གཞས་སྒྱུ་རྩལ་ལ་དགའ་བའི་འདུན་པས་ལོ་དུ་མར་གླུ་ལེན་གསར་རྩོམ་ལ་ངལ་བ་བསྟིམས་པ་དང་ངལ་འབྲས་ལྟ་བུའི་གླུ་གཞས་ཁ་ཤས་ལ་ཡུལ་མི་སྤུན་ཟླ་གཙོ་བྱས་རི་སྡེ་ཕུ་ནུ་མིང་སྲིང་གིས་བསྟོད་བསྔགས་ཀྱི་མེ་ཏོག་གཏོར།རིམ་བཞིན་རྫོང་དང་ཁུལ་རིམ་པ་མི་སྒེར་གྱི་དགོང་འཚོགས་ཆེ་ཆུང་གང་རུང་དུ་ཞུགས་ནས་ལྟན་མོ་བ་མང་པོར་སྐད་ངག་སྙན་མོའི་ཡིད་ཀྱི་དྭངས་བ་བཀུག་པ་དང་སྐྱེ་འབྲས་ཡག་པོའི་མིག་གི་དབང་བོ་འཕྲོགས་པ་མྱོང་།དུས་དེ་ནས་བཟུང་ཁོ་མོའི་སྙན་དབྱངས་ཀྱི་འགྱུར་ཁུག་མདོ་སྨད་རིག་འབྱུང་གྲོང་ཁྱེར་ནས་ས་མཐོ་ལུང་གཟར་གྱི་ཡུལ་ལུང་ཀུན་ལ་གྲགས་པ་དང་སྙན་མཁན་སྟོང་ཕྲག་གི་རེ་བའི་དབྱངས་རྟར་གྱུར།